b'\n_START_ARTICLE_\nJ\xc3\xa4rvenp\xc3\xa4\xc3\xa4 (Liminka)\n_START_PARAGRAPH_\nJ\xc3\xa4rvenp\xc3\xa4\xc3\xa4 on Limingan kunnassa, l\xc3\xa4hell\xc3\xa4 Oulun kaupunginrajaa sijaitseva haja-asutusalue. Alue sijaitsee noin 10 kilometri\xc3\xa4 kunnan keskustasta luoteeseen, ja se rajoittuu Oulun kaupunginrajalle l\xc3\xa4nness\xc3\xa4 sek\xc3\xa4 pohjoisen suunnassa Kyl\xc3\xa4npuolen kaupunginosaan Leton alueelle, id\xc3\xa4ss\xc3\xa4 Tupoksen alueeseen, ja etel\xc3\xa4ss\xc3\xa4 Selk\xc3\xa4maan haja-asutusalueelle. Aikaisemmin J\xc3\xa4rvenp\xc3\xa4\xc3\xa4n alue kuului Kempeleen kuntaan, mutta Valtioneuvoston p\xc3\xa4\xc3\xa4t\xc3\xb6ksell\xc3\xa4 vuonna 1970 alue liitettiin Liminkaan. _NEWLINE_Alueen t\xc3\xa4rkeimm\xc3\xa4t tieyhteydet ovat Oulun Kyl\xc3\xa4npuolen ja Tupoksen v\xc3\xa4linen paikallistie 18669 (Letontie\xe2\x80\x93Lintulammentie) sek\xc3\xa4 Tupoksesta Vesikarintien liikenneympyr\xc3\xa4st\xc3\xa4 l\xc3\xa4htev\xc3\xa4 paikallistie 18670 (J\xc3\xa4rvenp\xc3\xa4\xc3\xa4ntie). J\xc3\xa4rvenp\xc3\xa4\xc3\xa4n alueella molemmat tiet ovat sorap\xc3\xa4\xc3\xa4llysteisi\xc3\xa4.'